stanford-oval/wikipedia huggingface dataset:
เฟอร์มิออน
เฟอร์มิออนมูลฐาน

อนุภาคมูลฐานทั้งหมดที่สังเกตได้ในปัจจุบันมีอยู่สองประเภทเท่านั้นคือเฟอร์มิออนและโบซอน โดยเฟอร์มิออนมูลฐานแบ่งเป็นสองประเภทคือควาร์กและเลปตอน
ควาร์กซึ่งสร้าง โปรตอน นิวตรอน และแบริออนอื่นๆ
เลปตอนประกอบไปด้วยอิเล็กตรอน และอนุภาคที่มีลักษณะเหมือนกันแต่มวลมากกว่าอย่าง มิวออน ทาว และ นิวตริโน ชนิดต่างๆ
ในเฟอร์มิออนที่รู้จักในปัจจุบัน เฉพาะเฟอร์มิออนซึ่งมีสมบัติไครัลแบบมือซ้ายเท่านั้นที่จะมีอันตรกิริยาแบบอ่อน กล่าวอีกนัยหนึ่งเฉพาะเฟอร์มิออนซึ่งมีสมบัติไครัลแบบมือซ้ายและแอนติเฟอร์มิออนซึ่งมีสมบัติไครัลแบบมือขวาเท่านั้นที่จะมีอันตรกิริยาต่อW โบซอน
ดูเพิ่ม

ควาร์ก
โบซอน
แหล่งข้อมูลอื่น

Sakurai, J.J. (1994). Modern Quantum Mechanics (Revised Edition), pp 361-363. Addison-Wesley Publishing Company, ISBN 0-201-53929-2.
Srednicki, Mark (2007). Quantum Field Theory เก็บถาวร 2011-07-25 ที่ เวย์แบ็กแมชชีน, Cambridge University Press, ISBN 978-0521864497.
โรงไฟฟ้าพลังงานแสงอาทิตย์ลพบุรีโซล่าร์

| ลพบุรีโซล่าร์ |
| --- | --- |
th
ประเทศ:  ไทย
พิกัด: 15°03′06″N 100°53′32″E﻿ / ﻿15.05167°N 100.89222°E﻿ / 15.05167; 100.89222
สถานะ: ใช้งานอยู่
เริ่มสร้าง: กรกฎาคม 2553
เริ่มโครงการ: 23 ธันวาคม 2554
ค่าก่อสร้าง: 8,000 ล้านบาท
เจ้าของ: บริษัท พัฒนาพลังงานธรรมชาติ จำกัด
โรงไฟฟ้าแสงอาทิตย์
ประเภท: แผงโฟโตวอลเทอิกแบบแบน
ความสามารถในการผลิตไฟฟ้า


Units operational: 520,000
กำลังการผลิตติดตั้งรวม: 63 เมกะวัตต์
แหล่งข้อมูลอื่น
เว็บไซต์: www.ned.co.th
โรงไฟฟ้าพลังงานแสงอาทิตย์ลพบุรีโซล่าร์ (อังกฤษ: Lopburi Solar Power Plant) เป็นโรงไฟฟ้าพลังงานแสงอาทิตย์ขนาด 63 เมกะวัตต์ ดำเนินการโดย บริษัท พัฒนาพลังงานธรรมชาติ จำกัด ตั้งอยู่ในตำบลวังเพลิง อำเภอโคกสำโรง จังหวัดลพบุรี
การดำเนินงาน

โรงไฟฟ้าพลังงานแสงอาทิตย์ลพบุรีโซล่าร์ เป็นโครงการในการร่วมทุนกันในสัดส่วนร้อยละ 33.33 เท่ากัน ระหว่าง บริษัท ผลิตไฟฟ้า จำกัด (มหาชน), บริษัท ซีแอลพี ไทยแลนด์ รีนิวเอเบิลส์ ลิมิเต็ด ในเครือซีแอลพี และ บริษัท ไดมอนด์ เจเนอเรติ้ง เอเชีย ลิมิเต็ด ในเครือมิตซูบิชิ คอร์ปอเรชั่น ใช้เงินกู้จำนวน 8,000 ล้านบาท โดยกู้เงินจากสถาบันการเงินร้อยละ 70 เป็นเงิน 5,125 ล้านบาท แบ่งเป็นเงินจากธนาคารเพื่อการพัฒนาเอเชีย (เอดีบี) จำนวน 1,742 ล้านบาท ธนาคารกสิกรไทย ธนาคารไทยพาณิชย์ และธนาคารกรุงเทพ ธนาคารละ 1,127 ล้านบาท และลงนามในการซื้อแผงโซล่าร์แบบทินฟิล์ม จำนวน 540,000 แผง จาก ชาร์ป คอร์เปอเรชั่น รวมถึงเซ็นสัญญาก่อสร้างกับ บริษัท อิตาเลียนไทย ดีเวล๊อปเมนต์ จำกัด (มหาชน) และบริษัท อิตัลไทยเอ็นจิเนียร์ริ่ง จำกัด และเริ่มต้นก่อสร้างในเดือนกรกฎาคม พ.ศ. 2553 ใช้ระยะเวลาในการก่อสร้าง 18 เดือน ปฏิบัติงานโดยใช้เจ้าหน้าที่และผู้เชี่ยวชาญรวมประมาณ 1,400 คน
โรงไฟฟ้ามีแผนในการเพิ่มกำลังการผลิตในเฟสที่ 2 อีก 11 เมกะวัตต์รวมเป็นจำนวน 84 เมกะวัตต์ แล้วเสร็จในเดือนมิถุนายน พ.ศ. 2555 รวมถึงสร้างแหล่งเรียนรู้เกี่ยวกับแหล่งพลังงานธรรมชาติสำหรับเปิดให้ท่องเที่ยวโดยไม่เสียค่าใช้จ่ายในช่วงกลางปี พ.ศ. 2555
บริษัทมีรายได้ในปีแรกคือ พ.ศ. 2555 จำนวน 700 ล้านบาท และรายได้ในปี พ.ศ. 2556 มีรายได้ประมาณ 1,000 ล้านบาท
การตรวจสอบกิจกรรมในปี พ.ศ. 2557 รายงานว่าโครงการได้ดำเนินกิจกรรมสำเร็จลุล่วงผ่านมา 2 ปี การตรวจสอบได้จัดประเภทโครงการนี้ว่า "ประสบความสำเร็จอย่างมาก"
ต่อมาในปี พ.ศ. 2558 บริษัท ผลิตไฟฟ้า จำกัด (มหาชน) ได้ซื้อหุ้นเพิ่มในสัดส่วนร้อยละ 33.33 จากบริษัท ไดมอนด์ เจเนอเรติ้ง เอเชีย ลิมิเต็ด (DGA) ผู้ถือหุ้นร่วมก่อนหน้านี้ ทำให้บริษัท ผลิตไฟฟ้า จำกัด (มหาชน) กลายเป็นผู้ถือหุ้นหลักในโรงไฟฟ้าร้อยละ 66.66
ในปี พ.ศ. 2567 โรงไฟฟ้าได้บริหารงานโรงไฟฟ้า 2 แห่ง รวมกำลังการผลิตติดตั้งทั้งหมดลดลงเหลือ 63 เมกะวัตต์ ใช้แผงโซลาร์เซลแบบฟิล์มบาง (Thin Film) ขนาดใหญ่ จำนวน 520,000 แผง บนเนื้อที่ประมาณ 1,400 ไร่
ดูเพิ่ม

โรงไฟฟ้าพลังงานแสงอาทิตย์
พลังงานแสงอาทิตย์ในประเทศไทย
รักบี้ยูเนียนทีมชาติไทย

รักบี้ยูเนียนทีมชาติไทยเป็นตัวแทนของประเทศไทยในการแข่งขันรักบี้ยูเนียนระหว่างประเทศ และอยู่ภายใต้การบริหารของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ โดยประเทศไทยยังไม่เคยเข้ารอบรักบี้ชิงแชมป์โลกมาก่อน แต่ได้มีสิทธิ์เล่นในรอบคัดเลือกโซนเอเชียตั้งแต่ รักบี้ชิงแชมป์โลก 1999 เป็นต้นมา
ประวัติ

สมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ ได้ถือกำเนิดขึ้นเมื่อ ปีพุทธศักราช 2481 เสด็จในกรมหมื่นพิทยาลงกรณ์ ได้มีการประชุมปรึกษาหารือเพื่อจัดตั้งองค์กรขึ้นบริหารงานรักบี้ฟุตบอล คือตั้งเป็น “ยูเนียน” โดยใช้ชื่อว่า “สยามรักบี้ฟุตบอลยูเนียน” (Siam Rugby Football Union) มีทีทำการอยู่ที่ ราชกรีฑาสโมสร ถนนสนาม ปทุมวัน  พระนคร โดยมีกรมหมื่นพิทยาลงกรณ์ ทรงเป็นองค์นายก และหม่อมเจ้าจันทร์รัชนี เป็นเลขานุการ และได้จดทะเบียนถูกต้องตามกฎหมาย เมื่อเดือนตุลาคม ปีพุทธศักราช 2482 เพื่อส่งเสริมกีฬาชนิดนี้ และได้มีการเรียกประชุมผู้สนใจเป็นครั้งแรกที่ราชกรี่ฑาสโมสร และได้มีการจัดการแข่งขันชิงถ้วยระหว่างสมาชิกเป็นครั้งแรก เป็นการแข่งขันชิง ”ถ้วยบริติชเคาน์ซิล” (British Council Cup) ท่านเอกอัคราชทูตอังกฤษประจำประเทศไทย จัดหาถ้วยมามอบให้และได้ใช้เป็นถ้วยแข่งขันมาจนทุกวันนี้ ทำให้กิจการสมาคมฯ รุดหน้า มีทีมสมัครเข้าเป็นสมาชิกและส่งทีมเข้าร่วมการแข่งขันหลายสถาบัน รวมทั้งการแข่งขันประเภทนักเรียน
ต่อมาปีพุทธศักราช 2484 ได้เกิดสงครามมหาเอเซียบูรพา สมาคมรักบี้ฟุตบอลฯ ต้องหยุดลงแต่ไม่ถึงกับล้มเลิกโดยเด็ดขาด หลังจากนั้นปีพุทธศักราช 2486 ซึ่งอยู่ในภาวะสงคราม สมาคมฯ ไม่อาจจัดการแข่งขันประเภทสโมสรได้ แต่สมาคมฯ ก็ไม่ได้หยุดนิ่ง พระยาจินดารักษ์ อธิบดีกรมพลศึกษา ได้เข้าจัดแข่งขันรักบี้แทนสมาคมฯ โดยจัดแข่งขันชิงโล่ชนะเลิศระหว่างมหาวิทยาลัย ด้วยความรักกีฬาเป็นชีวิตจิตใจ จึงมอบให้นายโฉลก โกมารกุล ณ นคร เป็นผู้จัดทำโล่รางวัลชนะเลิศประเภทมหาวิทยาลัยขึ้นมาใหม่อีกประเภทหนึ่งเรื่อยมา
ปีพุทธศักราช 2493 ได้ส่งเสริมกีฬารักบี้ฟุตบอลเข้าไปในโรงเรียน และได้จัดการแข่งขันประเภทโรงเรียน โดยพระราชวรวงศ์เธอกรมหมื่นพิทยาลงกรณ์ หลวงพิบูลยสงคราม อธิการบดีจุฬาลงกรณ์มหาวิทยาลัย และหลวงประดิษฐมนูธรรม ได้มอบโล่รางวัลสำหรับการแข่งขันประเภทโรงเรียน ซึ่งโรงเรียนเตรียมนายเรือเป็นทีมชนะเลิศ
ปีพุทธศักราช 2494 สมาคมฯ ได้ส่งที่มรักบี้ฟุตบอลของสมาคมฯ T.R.U. ไปเล่นที่กรุงลอนดอน ประเทศอังกฤษ การไปครั้งนี้ทำให้ได้เรียนรู้วิธีการเล่นรักบี้ฟุตบอลที่ดีเพิ่มมากขึ้น และ กิจการของสมาคมฯ ในปีนี้มีการเปลี่ยนแปลงที่นับเป็นเกียรติของสมาคมฯ ที่พระบาทสมเด็จพระเจ้าอยู่หัว ภูมิพลอดุลยเดช ทรงรับสมาคมฯ เข้าอยู่ “ในพระบรมราชูปถัมภ์” และเปลี่ยนชื่อมาเป็น “สมาคมรักบี้ฟุตบอลแห่งประเทศไทย ในพระบรมราชูปถัมภ์” และเป็นกีฬาที่ได้รับความนิยมสูงสุด ทุกนัดที่มีการแข่งขันที่สนามศุภชลาศัย จะมีประชาชนสนใจเข้าชมจนเต็มอัฒจันทร์ล้นหลามลงมายื่นในลู่วิ่งสมาคมฯ ก่อตั้งมาแล้ว 68 ปี และดำเนินกิจการงานสมาคมฯ ให้เจริญก้าวหน้ามาจวบจนทุกวันนี้
สถิติรักบี้ชิงแชมป์โลก

1987 - No qualifying tournament held
1991 - 1995 - ไม่ได้เข้าร่วม
1999 - 2015 - ไม่ผ่านเข้ารอบ
แหล่งข้อมูลอื่น

Thailand[ลิงก์เสีย] on IRB.com
Thailand เก็บถาวร 2016-03-09 ที่ เวย์แบ็กแมชชีน on rugbydata.com
ThaiRugbyUnion.com
| ด ค กทีมกีฬาทีมชาติไทย |
| --- | --- |
 แบดมินตัน  เบสบอล  บาสเกตบอล  ช  ญ  แฮนด์บอลชายหาด  ช  ญ  ฟุตบอลชายหาด  มวยสากล  คริกเกต ช  ญ  ฟุตบอล  ช  ญ  ช ยู-23  ช ยู-21  ช ยู-20  ญ ยู-20  ช ยู-17  ญ ยู-17  ช ยู-14  ฟลอร์บอล  ช  ญ  ฟุตซอล ช  ญ  แฮนด์บอล ช  ญ  ฮอกกี้สนาม ช  ญ  ฮอกกี้น้ำแข็ง ช  ญ  ช ยู-18  กาบัดดี้ ช  ญ  เนตบอล  รักบี้ลีก  รักบี้ยูเนียน ช  ญ  ช7  ญ7  ซอฟต์บอล ช  ญ  เทเบิลเทนนิส ช  ญ  เทนนิส ช  ญ  วอลเลย์บอล ช  ญ  ช ยู-19  โปโลน้ำ ช  ญ  วีลแชร์บาสเกตบอล ช  ญ  กรีฑา 
 โอลิมปิก  โอลิมปิกเยาวชน  พาราลิมปิก  เอเชียนเกมส์  ซีเกมส์  กีฬามหาวิทยาลัยโลก  เวิลด์เกมส์
กัมพูชา (อัลบั้ม)

กัมพูชา เป็นสตูดิโออัลบั้มเดี่ยวลำดับแรกของ ยืนยง โอภากุล (แอ๊ด คาราบาว) โดยทำขึ้นภายหลังจากที่วงคาราบาวออกอัลบั้ม ท.ทหารอดทน โดยวางตลาดครั้งแรกในกลางเดือนพฤษภาคม พ.ศ. 2527 แต่ไม่ประสบความสำเร็จเท่าที่ควร
รายชื่อเพลงในอัลบั้ม

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "กัมพูชา" | ยืนยง โอภากุล | 3:38 |
| 2. | "ดิน น้ำ ลม ไฟ" | ยืนยง โอภากุล | 4:50 |
| 3. | "ตำนานแผ่นดิน" | คมสันต์ ดวงสูงเนิน | 3:57 |
| 4. | "ทะเลทราย" | ยืนยง โอภากุล | 2:15 |
| 5. | "คนหลังเขา" | สีเผือก คนด่านเกวียน | 3:46 |
| 6. | "ลาวเดินดิน" | ยืนยง โอภากุล | 3:19 |
| 7. | "เดือนเพ็ญ" | อัศนี พลจันทร | 3:54 |
| 8. | "ฝ่าลมฝน" | ยืนยง โอภากุล | 4:23 |
| 9. | "จันทร์เจ้าขา" | พันตำรวจโท สุรศักดิ์ สุทธารมณ์ | 3:50 |
| 10. | "ถามหาความรัก" | ยืนยง โอภากุล | 3:15 |
| ความยาวทั้งหมด: | ความยาวทั้งหมด: | ความยาวทั้งหมด: | 37:25 |
ผู้ร่วมงาน

ยืนยง โอภากุล (แอ๊ด) : คำร้อง, ทำนอง, ร้องนำ, ร้องประสาน, กีตาร์, คองกา, เพอร์คัชชัน, เมาท์ออร์แกน, โปรดิวเซอร์
ปรีชา ชนะภัย (เล็ก) : กีตาร์
เทียรี่ เมฆวัฒนา (รี่) : กีตาร์, แบนโจ, ร้องประสาน, ทำนอง
อ.ธนิสร์ ศรีกลิ่นดี : ขลุ่ย, รีคอร์เดอร์, แคลริเน็ต, คองก้า, เพอร์คัสชั่น
กีรติ พรหมสาขา ณ สกลนคร (เขียว) : ร้องประสาน
ไพรัช เพิ่มฉลาด (รัช) : เบส, ร้องประสาน
สุเทพ ถวัลย์วิวัฒนกุล : กีตาร์, แมนโดลิน
คำร้อง/ทำนอง

ยืนยง โอภากุล
สีสัน ควงตะคองหลง (คมสัน ดวงสูงเนิน) ในเพลง ตำนานแผ่นดิน
สำรอง อนันตทัศน์ (สีเผือก คนด่านเกวียน) ในเพลง คนหลังเขา
พันตำรวจโท สุรศักดิ์ สุทธารมณ์ (ยศในขณะนั้น) ในเพลง จันทร์เจ้าขา
อัศนี พลจันทร ในเพลง เดือนเพ็ญ
ตือฮวน

ตือฮวน หรือ ตือฮวง (จีนตัวย่อ: 猪番; จีนตัวเต็ม: 豬番; เพ็งอิม: te1 huang1) เป็นคำ ภาษาแต้จิ๋ว ใช้เรียกลำไส้ใหญ่ของหมู มักใช้เรียกชื่ออาหาร
ต้มเครื่องในหมู
ตือฮวนจุกบี้
ตือฮวนเกี้ยมฉ่าย
วัดปากฝาง

| วัดปากฝาง |
| --- | --- |
ที่ตั้ง: ตำบลงิ้วงาม อำเภอเมืองอุตรดิตถ์ จังหวัดอุตรดิตถ์
ประเภท: วัดราษฎร์
นิกาย: มหานิกาย
เจ้าอาวาส: พระครูอดุลวรธรรม (พลอย)
 สถานีย่อยพระพุทธศาสนา
วัดปากฝาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลงิ้วงาม อำเภอเมืองอุตรดิตถ์ จังหวัดอุตรดิตถ์ มีที่ดินตั้งวัดเนื้อที่ 16 ไร่ 3 งาน 50 ตารางวา ติดกับแม่น้ำน่าน ปัจจุบันมีพระครูอดุลวรธรรม (พลอย)	เป็นเจ้าอาวาส
วัดปากฝางตั้งวัดเมื่อ พ.ศ. 2406 ได้รับพระราชทานวิสุงคามสีมาเมื่อ พ.ศ. 2416 มีนามตามชื่อบ้าน ประชาชนร่วมกันสร้างวัด วัดมีเรื่องเล่าของปอบตาพวง ซึ่งมีบันทึกมาตั้งแต่สมัยรัชกาลที่ 5
อาคารเสนาสนะประกอบด้วย อุโบสถซึ่งภายในมีพระประธานพร้อมด้วยพระอัครสาวกเนื้อทองเหลืองตกแต่งด้วยแก้วสีต่าง ๆ พร้อมด้วยศิลปะลายไทย หน้าบันอุโบสถมีลายเครือเถาว์แกะสลักอันงดงามอ่อนช้อย ธรรมาสน์แกะสลักด้วยไม้เนื้ออ่อน ศาลาการเปรียญกว้าง 16 เมตร ยาว 32 เมตร หอสวดมนต์กว้าง 6 เมตร ยาว 10 เมตร กุฏิสงฆ์จำนวน 4 หลังเป็นอาคารไม้
เขมิกา สุขประสงค์ดี

| เขมิกา สุขประสงค์ดี |
| --- | --- |
เกิด: 11 กันยายน พ.ศ. 2529 (38 ปี) เขมิกา สุขประสงค์ดี จังหวัดกรุงเทพมหานคร ประเทศไทย
อาชีพ: นักแสดง
ปีที่แสดง: (2546-ปัจจุบัน)
ผลงานเด่น: พลอยใส -คู่เเค้นเเสนรัก (2554)  สิรีนุช - ใยกัลยา (2557)   ลลิตา - สะใภ้จ้าว (2558)  ชไมมณ / ช้างน้ำ - ลูกหลง (2560)  หวาหว่า - นางทิพย์ (2561)   น้ำเเข็ง - เพลงรักเพลงปืน (2562)
เขมิกา สุขประสงค์ดี ชื่อเล่น เป๊ป เป็นนักแสดงหญิงชาวไทยเกิดที่กรุงเทพมหานคร (เกิดวันที่ 11 กันยายน พ.ศ. 2529)เริ่มเข้าสู่วงการบันเทิงไทยและได้รับรางวัลรองชนะเลิศอันดับ 1ตำแหน่งราชินีช้างเมื่อในปี พ.ศ. 2547นอกจากนั้นเธอได้รับโอกาสร่วมประกวดในเวที I'm Fat So What  และต่อมาเป็นนักแสดงเต็มตัวมีผลงานเรื่องแรก รักต้องอ้วน เมื่อในปี พ.ศ. 2546ออกอากาศทางสถานีช่อง 3ภายหลังเขามีผลงานละครต่อเนื่องและเป็นนักแสดงมีความสามารถและเป็น "ครีเอทีฟ","ยูทูบเบอร์" ชื่อดังอีกในโซเซียลและมีผลงานด้านการแสดงเรื่อยๆมา
ประวัติ

เขมิกา สุขประสงค์ดี (ชื่อเล่น:เป๊ป) เป็นนักแสดงหญิงชาวไทยเกิดที่กรุงเทพมหานคร (เกิดวันที่ 11 กันยายน พ.ศ. 2529)  จบการศึกษาโรงเรียนมัธยมโรงเรียนมาแตร์เดอีวิทยาลัยและจบจากปริญญาตรีมหาวิทยาลัยกรุงเทพ คณะนิเทศศาสตร์ ภาควิชาศิลปะการแสดง เอกการแสดงและการกำกับการแสดง
ประวัติ > ประวัติในวงการบันเทิง

เขมิกาเริ่มเข้าสู่วงการบันเทิงไทยปี2546 เป็นนักแสดงเต็มตัว จากการได้รับบทนางเอกเรื่อง "รักต้องอ้วน" ในบทพยาบาล "จิ๋ว" ประกบคู่กับพระเอก"น๊อต" วรฤทธิ์ เฟื่องอารมณ์ กับค่ายละคร "ยูม่า" ต่อมาได้รับรางวัลรองชนะเลิศอันดับอันดับ1(ที่2) จากเวทีการประกวดนางงามสาวอวบ "ราชินีช้าง"เมื่อในปี พ.ศ. 2548 และต่อมาเธอมีผลงานถ่ายโฆษณาและถ่ายแบบปกนิตยาสารต่างเป็นต้น ผลงานละครต่อมาเรื่อง โลกกลมๆของขนมถ้วย จากค่ายยูม่า ผลงานต่อมาเรื่อง เจ้าบ่าวก้นครัว ออกอากาศทางช่อง 3 กับค่าย Broadcast thai television และผลงานในการแสดงละครอีกคับคั่ง กว่า30เรื่อง
ในปัจจุบันเธอรับงานละครและผลงานการแสดงและบทบาทที่ได้รับโอกาสได้ทุกช่อง  และเป็น Tiktoker ชื่อดัง ที่มีผู้ติดตามมากกว่า 2 ล้านคน
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง ช่อง 3
| ปี | เรื่อง | บทบาท |
| --- | --- | --- |
| 2546 | รักต้องอ้วน | พยาบาลจิ๋ว |
| 2548 | เจ้าบ่าวก้นครัว | อวบ |
| 2556 | คุณชายปวรรุจ | คุณอิ่ม |
| 2557 | รักออกฤทธิ์ | เมียเสี่ยเพ้ง |
| 2557 | คู่ปรับสลับร่าง | แป้งร่ำ |
| 2558 | ลมซ่อนรัก | เบญจคีย์ |
| 2558 | บ้านนี้ผี(ไม่)ปอบ |  |
| 2558 | สะใภ้จ้าว | ลลิตา |
| 2559 | เพียงชายคนนี้ไม่ใช่ผู้วิเศษ |  |
| 2560 | ซ่อนรักกามเทพ | เพรียว |
| 2560 | เตียงนางไม้ | มะนาว |
| 2560 | บ่วงหงส์ | ลูกแก้ว |
| 2561 | เสน่ห์รักนางซิน | นิดหน่อย |
| 2562 | ทิวาซ่อนดาว | กุ้งแห้ง |
ละครโทรทัศน์ทั้งหมดด้านล่างนี้ออกอากาศทาง ช่อง 7
| ปี | เรื่อง | บทบาท |
| --- | --- | --- |
| 2549 | เกิร์ลคัพรับหัวใจใส่ประตู |  |
| 2554 | คู่แค้นแสนรัก | (รับเชิญ) |
| 2555 | หมอรักหมอเพลง | (รับเชิญ) |
| 2557 | ใยกัลยา | สิรีนุช / เขน |
| 2558 | สาวน้อยซอยรจนา | โจ๊ะเน๊ะ |
| 2559 | อาม่าอะพาร์ตเมนต์ | หมั่นโถว |
| 2560 | ลูกหลง | ชไมมณ / ช้างน้ำ |
| 2561 | ทายาททองหยิบ | จุ๋มจิ๋ม |
| 2561 | นางทิพย์ | หวาหว่า |
| 2561 | ไฮโซสะออน | หญิงโฉม |
| 2562 | เพลงรักเพลงปืน | น้ำแข็ง |
| 2567 | รักร้ายสายลับ |  |
ละครโทรทัศน์ทั้งหมดด้านล่างนี้ออกอากาศทางช่อง จีเอ็มเอ็ม 25
| ปี | เรื่อง | บทบาท |
| --- | --- | --- |
| 2564 | สังใจให้หยุดรักเธอ | เบอร์เกอร์ |
ละครสั้น

2562 ละครสั้น ฟ้ามีตา ตอน โชคดีที่ยังหายใจอยู่ รับบท อ้อม (ออกอากาศ 5 มกราคม 2562) ออกอากาศทาง ช่อง 7
แหล่งข้อมูลอื่น

เขมิกา สุขประสงค์ดี ที่อินสตาแกรม
เปรมิกา ป่าราบ

| เปรมิกา ป่าราบ |
| --- | --- |
ใบปิดภาพยนตร์
กำกับ: ศิวกร จารุพงศา
เขียนบท: ศิวกร จารุพงศา
นักแสดงนำ: จีน่า เดอซูซ่า ณัฐสิทธิ์ โกฏิมนัสวนิชย์ อนงค์นาถ ยูสานนท์ ปราโมทย์ ปาทาน กิดาการ ฉัตรแก้วมณี
ดนตรีประกอบ: เงา (วิ่ง) − หรั่ง ร็อคเคสตร้า ไถ่เธอคืนมา - จีน่า เดอซูซ่า
ผู้จัดจำหน่าย: ทรานส์ฟอร์เมชั่น ฟิล์ม
วันฉาย: 28 ธันวาคม พ.ศ. 2560
ความยาว: 91 นาที
ประเทศ: ไทย
ภาษา: ไทย
ข้อมูลจากสยามโซน
เปรมิกา ป่าราบ  เป็นภาพยนตร์แนว  ตลก,สยองขวัญ,ลึกลับ ผลิตโดยบริษัท ทรานส์ฟอร์เมชั่น ฟิล์ม  กำกับการแสดงโดย  ศิวกร จารุพงศา นำแสดงโดย จีน่า เดอซูซ่า,ณัฐสิทธิ์ โกฏิมนัสวนิชย์, ปราโมทย์ ปาทาน, กิดาการ ฉัตรแก้วมณี, อนงค์นาถ ยูสานนท์  กำหนดออกฉายในวันที่ 28 ธันวาคม พ.ศ. 2560 โดยหนังจะเน้นความหลังของตัวละคร
เรื่องย่อ

รีสอร์ทแห่งใหม่เปิดขึ้นกลางป่า เหล่าเซเลบริตี้คนดังถูกเชิญมาร่วมงานเปิดตัวและพักค้างคืนที่นั่น ใครบางคนดันไปเสียบปลั๊กไฟตู้คาราโอเกะเก่าขึ้นมา และหลังจากนั้นก็มีผีสาวในชุดนักเรียนญี่ปุ่นออกมาอาละวาดไล่ฆ่าทุกคน ด้วยการบังคับให้ร้องเพลงใครร้องไม่ถูกใจ เธอจะฆ่า! เธอฆ่าทำไม เธอต้องการอะไร! เธอทำไปเพื่ออะไร! และแล้วความโหด มันส์ ฮา ที่มาพร้อมกับเสียงเพลง และการวิ่งหนีผีชนิดป่าราบก็เริ่มขึ้น
นักแสดง

จีน่า เดอซูซ่า  รับบท  เปรมิกา
ณัฐสิทธิ์ โกฏิมนัสวนิชย์ รับบท ตุล
ทศพล หมายสุข รับบท หมวดภูมิ
ปราโมทย์ ปาทาน   รับบท พี่เคร่ง
กิดาการ ฉัตรแก้วมณี รับบท เอก
วรวุฒิ ตรีโสภากุล รับบท ป๊อป(มือเบส)
อนงค์นาถ ยูสานนท์ รับบท  เนตร
เกียรติขจร ท้วมดี รับบท เฮียเซ้ง
ชาลี อิ่มมาก รับบท ลุงชง
น่านเทพ รัตนกุล รับบท สารวัตร
ปวิทย์ จงขจร รับบท หมวด
ชนกอดุลย์ พงศ์สราญ รับบท ผู้กอง
เพลงที่ปรากฏในภาพยนตร์

เสือ
ประตูใจ
สมชายฯ (สมชายจดปลายเท้า)
ลูกหมูใส่รองเท้า
เพราะฉะนั้น
เงา (วิ่ง)
นกเขาคูรัก
ฝากรัก
จะทำได้ไหม
ชั๊บ ชั๊บ ชั๊บ
นาทีที่ยิ่งใหญ่
ไถ่เธอคืนมา
ตลอดเวลา
รางวัล

รางวัลภาพยนตร์แห่งชาติ รางวัลสุพรรณหงส์ครั้งที่ 27 สาขาเทคนิคพิเศษการแต่งหน้ายอดเยี่ยม
แหล่งข้อมูลอื่น

เปรมิกา ป่าราบ ที่สยามโซน
เรื่องย่อภาพยนตร์เปรมิกา ป่าราบ เก็บถาวร 2017-12-25 ที่ เวย์แบ็กแมชชีน
สิ่งมีชีวิตที่เรียกว่าคน

สิ่งมีชีวิตที่เรียกว่าคน เขียนโดย วินทร์ เลียววาริณ เป็นหนังสือรวมเรื่องสั้นที่สะท้อนสัญชาตญาณของความเป็นคนออกมาได้ดี ทั้งในแง่ของความต้องการทางกายภาพ ความรู้สึกนึกคิดและอารมณ์พื้นฐานของคน ผู้เขียนได้ชี้ให้เห็นว่าพฤติกรรมของคนที่เป็นอยู่ในปัจจุบันนี้ส่วนหนึ่งเป็นผลมาจากสิ่งที่หล่อหลอมสิ่งมีชีวิตชนิดนี้ขึ้นมา เช่น องค์ประกอบของธาตุ มวลสสาร พันธุกรรมและดีเอ็นเอ และส่วนหนึ่งมาจากการขัดเกลาทางสังคม เช่น จารีตประเพณี ความเชื่อและศาสนา
สิ่งมีชีวิตที่เรียกว่าคน เป็นการผสมผสานบทความ 17 บทความ และเรื่องสั้น 17 เรื่อง ผู้เขียนใช้บทความอธิบายความคิด ประเด็นทางปรัชญา และเป็นตัวนำเรื่องสั้นแต่ละเรื่องให้ผู้อ่านไปถึงจุดหมายที่ผู้เขียนต้องการจะสื่อ บทความและเรื่องสั้นจึงมีความสัมพันธ์กันเป็นคู่ๆ ถือเป็นกลวิธีการสร้างสรรค์เรื่องสั้นที่น่าสนใจ
แนวคิดของผู้เขียน > ความสัมพันธ์ของคนกับสิ่งต่างๆ

แนวคิดในการมองโลกของผู้เขียนจะมองโลกในมุมกว้างจากระดับจักรวาล ดังนั้นจึงมองเห็นความสัมพันธ์ของคนกับสิ่งอื่นว่าล้วนมาจากรากเหง้าเดียวกัน ผู้เขียนได้อธิบายความสัมพันธ์ของคนกับสิ่งต่างๆตั้งแต่ระดับเล็กไปจนถึงระดับกว้าง กล่าวคือ ความสัมพันธ์ของคนกับสิ่งเร้าภายใน คนกับสิ่งเร้าภายนอก คนกับกฎเกณฑ์ของคน คนกับคน คนกับสัตว์ และคนกับจักรวาล แสดงให้เห็นว่าสิ่งมีชีวิตที่เรียกว่าคนนี้ไม่มีอิสระอย่างแท้จริง พฤติกรรม อารมณ์ ความรู้สึกของคนล้วนตกอยู่ภายใต้กฎเกณฑ์อย่างใดอย่างหนึ่ง ทั้งที่มาจากสิ่งเร้าภายใน เช่น ความต้องการทางเพศ ความกลัว หรือสัญชาตญาณการเอาตัวรอด นอกจากนี้ยังมีกฎเกณฑ์ใหม่ที่คนกำหนดขึ้นมาเมื่อมีความจำเป็นต้องรวมกลุ่มกันเป็นสังคม เช่น บรรทัดฐานทางสังคม ระบบศาสนา เป็นต้น กฎเกณฑ์ที่เกิดขึ้นภายหลังนี้ก็เพื่อจำกัดและควบคุมความรู้สึกภายในของคน ทำให้คนไม่สามารถเปิดเผยความต้องการหรือความรู้สึกที่แท้จริงออกมา ดังนั้นจึงเกิดคำถามว่ากฎเกณฑ์ที่คนสร้างขึ้นมานี้ดีจริงหรือไม่ หรือมันช่วยทำให้สังคมไม่วุ่นวายได้มากน้อยแค่ไหน และเราแน่ใจได้อย่างไรว่ามันสามารถควบคุมพฤติกรรม ความรู้สึกที่เป็นธรรมชาติดั้งเดิมของคนได้
แนวคิดของผู้เขียน > ความขัดแย้งของแรงขับเคลื่อนภายในกับกฎเกณฑ์สังคม

เรื่องสั้นหลายเรื่องใน สิ่งมีชีวิตที่เรียกว่าคน จึงสะท้อนให้เห็นภาพความขัดแย้งของแรงขับเคลื่อนภายในกับกฎเกณฑ์สังคม หรือกฎเกณฑ์ทางศีลธรรม ผิดหรือไม่ที่บางครั้งเราอยากทำอะไรตามใจปรารถนาภายใน แม้ว่าจะต้องขัดกับกรอบระเบียบหรือความคิดส่วนใหญ่ของคนในสังคม ตัวอย่างที่เห็นได้ชัดคือ ความต้องการทางเพศซึ่งเป็นแรงขับเคลื่อนสำคัญที่ทำให้สัตว์ทุกชนิดดำรงเผ่าพันธุ์ไว้ได้ หากไม่มีความต้องการทางเพศก็ย่อมไม่มีการร่วมเพศและการขยายลูกหลาน ดังนั้นแรงขับเคลื่อนทางเพศจึงเป็นเสมือนของขวัญที่ประทานมาจากพระเจ้า ถ้าเราเชื่อว่าพระเจ้าสร้างโลกและคนขึ้นมาจากฉายาของพระองค์จริง ในสังคมบรรพกาลเรื่องเพศถือเป็นเรื่องธรรมชาติของคน ไม่มีการปิดบังกันแต่ต่อมาเมื่อคนสร้างสังคมรวมทั้งกฎเกณฑ์ต่างๆขึ้นมา เรื่องเพศกลายเป็นสัญชาตญาณแรกที่คนต้องกดซ่อนเอาไว้ แต่เราไม่รู้ว่ากฎเกณฑ์ทางเพศที่ควบคุมแรงขับเคลื่อนภายในของสิ่งมีชีวิตที่เรียกว่าคนนี้ดีจริงหรือไม่ และกฎเกณฑ์ที่คิดสร้างขึ้นมาภายหลังจะสามารถล้อมกรอบธรรมชาติพื้นฐานที่ติดตัวคนมาตั้งแต่แรกกำเนิดได้มากน้อยเพียงใด
ในเรื่องสั้นเรื่อง “ชู้” เป็นเรื่องที่แสดงให้เห็นถึงความต้องการทางเพศของชายหญิงที่มีความต้องการไม่มีที่สิ้นสุด แม้ว่าตัวละครฝ่ายหญิงจะแต่งงานแล้ว แต่สามีของเธอก็ชราเกินกว่าจะตอบสนองความปรารถทางเพศรสของเธอได้ ช่วงแรกของเรื่องผู้เขียนหลอกผู้อ่านให้เชื่อว่าตัวละครชายกับหญิงในเรื่องลักลอบเป็นชู้กัน แต่ในตอนท้ายเรื่องก็หักมุมเป็นว่าสามีของตัวละครหญิงเองที่เป็นคนจ้างให้ตัวละครชายคนนี้มาให้บริการทางเพศแก่ภรรยาของตน เมื่อเป็นเช่นนี้เราจะถือว่าการกระทำของตัวละคร “ผม” ในเรื่องนี้ทำผิดศีลธรรมหรือไม่ในเมื่อสามีของฝ่ายหญิงเองที่เป็นผู้ยินยอมให้ภรรยาของตนมานอนกับชายอื่น ชายคนนี้หรือหญิงคนนี้ควรถูกสังคมประฌามหรือไม่ว่าเป็นชู้กัน แต่สุดท้ายเมื่อหน้าที่จบลงผู้เขียนก็ทำให้เราคาดเดาไปต่างๆนานาว่าความสัมพันธ์ของชายหญิงคู่นี้จะจบลงหรือไม่ ถ้าดูจากวันสุดท้ายที่เขียนว่า “เรื่องส่วนตัว” แล้วก็ชวนให้ผู้อ่านคิดว่าต่อไปทั้งสองอาจพัฒนาการความสัมพันธ์จนกลายเป็นชู้กันไปจริงๆ หากตัวละครทั้งสองไม่สามารถหักห้ามความรู้สึก ความปรารถนาที่มีต่อกันได้
เรื่องสั้นเรื่องอื่นก็พูดถึงแรงขับทางเพศเช่นกัน เช่น เรื่อง”ละครจริงในห้องขาวดำ” พฤติกรรมของตัวละครที่ผ่านกันมาโลดแล่นอยู่ในห้องขาวดำนี้ เราสามารถพบได้ทั่วไปตามท้องถนน อาจเป็นคนแปลกหน้าที่เราไม่รู้จัก หรืออาจเป็นคนสนิทใกล้ชิดกับเราก็เป็นได้
แนวคิดของผู้เขียน > พฤติกรรมของคน

พฤติกรรมของคนย่อมมีทั้งด้านมืดและด้านสว่าง ภายนอกของคนอาจฉาบไว้ด้วยความสุภาพเรียบร้อย การแต่งกายที่ดูดี แต่ใครจะรู้ว่ายามคนซ่อนตัวอยู่ในที่ที่ไม่มีใครเห็นเขาอาจทำในสิ่งที่เราคาดไม่ถึง โดยเฉพาะเรื่องเพศเนื่องจากเป็นเรื่องที่ถูกกฎเกณฑ์มากมายคอยกำกับควบคุมไว้ สิ่งที่ต้องปิดบังซ่อนเร้นไว้มากเท่าไหร่ก็ย่อมแสวงหาทางปลดปล่อยที่รุนแรงมากขึ้นเท่านั้น ยิ่งในสังคมที่ไม่เปิดกว้างยอมรับความแตกต่างทางเพศที่นอกเหนือจากชายจริง หญิงแท้ด้วยแล้ว พวกที่มีพฤติกรรมเบี่ยงเบนไปจากที่สังคมกำหนดไว้ เช่น โฮโมเซ็กชวล ไบโอเซ็กชวล เลสเบี้ยน ก็ยิ่งรู้สึกว่าตัวเองมีปมด้อยไม่เหมือนคนทั่วไปในสังคม เมื่อกลัวสังคมและคนรอบข้างจะรับไม่ได้ก็ต้องเก็บงำความรู้สึกที่แท้จริงไว้ กลายเป็นคนเก็บกดต้องคอยใส่หน้ากากรับบทบาทเป็นเพศที่ใจไม่ต้องการเป็น คนเหล่านี้หลายคนพบว่าเป็นผู้ที่มีอารมณ์รุนแรง ทั้งนี้เพราะเขาไม่ได้เปิดเผยตัวตนที่แท้จริงออกมา ความจริงแล้วพวกเขาไม่ได้แตกต่างจากคนอื่นเลย ไม่ต้องโทษการเลี้ยงดูให้เสียเวลา เพราะมีนักวิทยาศาสตร์หลายคนยืนยันว่าพฤติกรรมเหล่านี้มาจากยีนที่กำหนดมาตั้งแต่แรกเกิด ดังนั้นการมีกฎเกณฑ์ทางเพศที่ซับซ้อนขึ้นกลับทำให้คนมีอิสรภาพน้อยลง แล้วความจริงคนควรมีเสรีภาพมากน้อยแค่ไหน เสรีภาพที่แท้มีหรือไม่ ฌอง ปอล ซาตร์ส นักปรัชญาชาวฝรั่งเศสเสนอปรัชญาเอ็กซิสเต็นเชียลิสม์ซึ่งเชื่อว่ามนุษย์ทุกคนมีอิสระอย่างเต็มที่ แต่มนุษย์ต้องรับผิดชอบต่อการกระทำของตัวเองด้วย ตามแนวคิดนี้คนไม่จำเป็นต้องปฏิบัติตามกฎเกณฑ์ใดๆของสังคม ถ้าเชื่อตามความคิดนี้คนก็อาจมีเซ็กซ์ได้โดยเสรีไม่ต้องกังวลว่าจะเป็นลูก เมียของใคร หากทำแล้วตัวมั่นใจว่าสามารถยอมรับผลที่จะตามมาได้ เช่น อาจถูกสามีเขาเอาปืนมาไล่ยิง แต่ในความเป็นจริงจะมีใครสักกี่คนรับผิดชอบหากมันต้องแลกด้วยชีวิตของคนเรา
การกระทำตามใจปรารถนาของเราอย่างเต็มที่นั้นอาจไปกระทบหรือคุกคามชีวิตของอีกคนหนึ่งก็เป็นได้ เมื่อเป็นเช่นนั้นเสรีภาพที่แท้ของคนจึงไม่มีเพราะตราบใดที่คนต้องอยู่รวมกันในสังคมก็จำเป็นต้องเคารพในกฎเกณฑ์ของสังคมเพื่อความสงบสุขของสังคมส่วนรวม
สิ่งมีชีวิตที่เรียกว่าคนจะดำรงอยู่ในโลกและจักรวาลอย่างไรให้สมดุลและเบียดเบียนกันให้น้อยที่สุด ในขณะที่ต้องตกเป็นทาสของของแรงขับภายใน และกฎเกณฑ์ภายนอก
ดูเพิ่ม

ปลาที่ว่ายในสนามฟุตบอล
| ด ค กรายชื่อวรรณกรรมสัญชาติไทยที่ได้รับรางวัลวรรณกรรมสร้างสรรค์ยอดเยี่ยมแห่งอาเซียนเรียงตามปี |
| --- | --- |
ลูกอีสาน (พ.ศ. 2522) ·  เพียงความเคลื่อนไหว (พ.ศ. 2523) ·  ขุนทอง เจ้าจะกลับเมื่อฟ้าสาง (พ.ศ. 2524) ·  คำพิพากษา (พ.ศ. 2525) ·  นาฏกรรมบนลานกว้าง (พ.ศ. 2526) ·  ซอยเดียวกัน (พ.ศ. 2527) ·  ปูนปิดทอง (พ.ศ. 2528) ·  ปณิธานกวี (พ.ศ. 2529) ·  ก่อกองทราย (พ.ศ. 2530) ·  ตลิ่งสูง ซุงหนัก (พ.ศ. 2531) ·  ใบไม้ที่หายไป : กวีนิพนธ์แห่งชีวิต (พ.ศ. 2532) ·  อัญมณีแห่งชีวิต (พ.ศ. 2533) ·  เจ้าจันท์ผมหอม นิราศพระธาตุอินทร์แขวน (พ.ศ. 2534) ·  มือนั้นสีขาว (พ.ศ. 2535) ·  ครอบครัวกลางถนน (พ.ศ. 2536) ·  เวลา (พ.ศ. 2537) ·  ม้าก้านกล้วย (พ.ศ. 2538) ·  แผ่นดินอื่น (พ.ศ. 2539) ·  ประชาธิปไตยบนเส้นขนาน (พ.ศ. 2540) ·  ในเวลา (พ.ศ. 2541) ·  สิ่งมีชีวิตที่เรียกว่าคน (พ.ศ. 2542) ·  อมตะ (พ.ศ. 2543) ·  บ้านเก่า (พ.ศ. 2544) ·  ความน่าจะเป็น (พ.ศ. 2545) ·  ช่างสำราญ (พ.ศ. 2546) ·  แม่น้ำรำลึก (พ.ศ. 2547) ·  เจ้าหงิญ (พ.ศ. 2548) ·  ความสุขของกะทิ (พ.ศ. 2549) ·  โลกในดวงตาข้าพเจ้า (พ.ศ. 2550) ·  เราหลงลืมอะไรบางอย่าง (พ.ศ. 2551) ·  ลับแล, แก่งคอย(พ.ศ. 2552) ·  ไม่มีหญิงสาวในบทกวี (พ.ศ. 2553)  ·  แดดเช้าร้อนเกินกว่าจะนั่งจิบกาแฟ (พ.ศ. 2554) ·  คนแคระ (พ.ศ. 2555) ·  หัวใจห้องที่ห้า (พ.ศ. 2556)  ·  อสรพิษและเรื่องอื่นๆ (พ.ศ. 2557)  ·  ไส้เดือนตาบอดในเขาวงกต (พ.ศ. 2558) ·  นครคนนอก (พ.ศ. 2559)  ·  สิงโตนอกคอก (พ.ศ. 2560) ·  พุทธศักราชอัสดงกับทรงจำของทรงจำของแมวกุหลาบดำ (พ.ศ. 2561) ·  ระหว่างทางกลับบ้าน (พ.ศ. 2562) ·  คืนปีเสือและเรื่องเล่าของสัตว์อื่น ๆ (พ.ศ. 2563) ·  เดฟั่น (พ.ศ. 2564)  ·  จนกว่าโลกจะโอบกอดเราเอาไว้ (พ.ศ. 2565)  ·  ด้วยรักและผุพัง (พ.ศ. 2566)
วงกลมแอนตาร์กติก

แผนที่วงกลมแอนตาร์กติก
วงกลมแอนตาร์กติก คือส่วนที่อยู่ไปทางขั้วโลกใต้มากที่สุดของ 5 วงกลมหลักของวงกลมละติจูดในแผนที่โลก พื้นที่ในบริเวณวงกลมขั้วโลกใต้นี้เป็นที่รู้จักในชื่อแอนตาร์กติก ด้านใต้ของวงกลมแอนตาร์กติกนี้ จะมีเหตุการที่ดวงอาทิตย์อยู่เหนือขอบฟ้า 24 ชั่วโมงต่อเนื่อง อย่างน้อยปีละ 1 ครั้ง ทำให้มองเห็นดวงอาทิตย์ในเวลากลางคืน และอย่างน้อยปีละ 1 ครั้งที่ดวงอาทิตย์จะไม่โผล่พ้นขอบฟ้าเป็นเวลาต่อเนื่องตลอด 24 ชั่วโมง ทำให้ไม่เห็นดวงอาทิตย์ในเวลากลางวัน ซึ่งเหตุการณ์นี้เกิดขึ้นกับบริเวณขั้วโลกเหนือ ที่วงกลมอาร์กติกด้วย
ตำแหน่งของวงกลมแอนตาร์กติกยังไม่ใช่พิกัดคงที่  จนถึง 9 ธันวาคม 2559 พิกัดอยู่ที่ตำแหน่ง 66°33′46.5″  ด้านใต้ของเส้นศูนย์สูตร ทั้งนี้ละติจูดขึ้นอยู่กับการเอียงของโลก ซึ่งมีค่าไม่คงที่ ผันแปรประมาณ 2 องศา ในรอบ 41,000 ปีที่ผ่านมา เป็นผลมาจากแรงกระทำของการโคจรของดวงจันทร์ ทำให้วงกลมแอนตาร์กติกเลื่อนลงใต้ไปเรื่อย ๆ ด้วยความเร็วประมาณปีละ 15 เมตร
ภูมิศาสตร์

เส้นรอบวงของวงกลมแอนตาร์กติกมีขนาดเกือบ 16,000 กิโลเมตร (9,900 ไมล์) พื้นที่ใต้วงกลมมีขนาดประมาณ 20,000,000 km2 (7,700,000 sq mi) และครอบคลุมพื้นที่ผิวโลกเกือบร้อยละ 4 ทวีปแอนตาร์กติกาส่วนใหญ่อยู่ในวงกลมแอนตาร์กติก
ดูเพิ่ม

สถานีย่อยภูมิศาสตร์
Antarctic Convergence
ทรอปิกออฟแคนเซอร์
ทรอปิกออฟแคปริคอร์น